ডেমরায় ছাদ বাগানে গাঁজা চাষ, বাবা-ছেলে গ্রেফতার
রাজধানীর ডেমরায় ছাদ বাগানে ফুলের টব ও বালতিতে গাঁজা চাষ করার অপরাধে বাবা-ছেলেকে গ্রেফতার করেছে পুলিশ। 







বুধবার দুপুরে তাদের আদালতে পাঠায় ডেমরা থানা পুলিশ। মঙ্গলবার রাতে গোপন সংবাদের ভিত্তিতে পশ্চিম বক্সনগর মনি ভিলার চারতলা ভবনের ছাদ থেকে গাঁজার গাছ উদ্ধারসহ দুইজনকে গ্রেফতার করা হয়। 




গ্রেফতাররা হলেন- ওই বাড়ির মালিক হাজী আবদুল ওহাব (৬৬) ও তার ছেলে মো. মাহমুদুল হাসান (২৯)। এ বিষয়ে মঙ্গলবার রাতেই ডেমরা থানায় মাদকদ্রব্য নিয়ন্ত্রণ আইনে তাদের বিরুদ্ধে মামলা দায়ের করা হয়েছে। 
  
বিষয়টি নিশ্চিত করে ডেমরা থানার ওসি মো. শফিকুর রহমান বলেন, আমরা গোপন সংবাদের ভিত্তিতে জানতে পারি গ্রেফতার হাজী আব্দুল ওহাব ও তার ছেলে দীর্ঘদিন ধরে তাদের ছাদ বাগানে গাঁজার চাষ করে আসছিলেন। এতে এলাকায় কৌশলে নিরাপদে গাঁজা চাষ ছড়িয়ে পড়ার সম্ভাবনা ছিল। বাবা-ছেলেকে গ্রেফতার করে আদালতে পাঠানো হয়েছে।

রাজধানীর ডেমরায় ছাদ বাগানে ফুলের টব ও বালতিতে গাঁজা চাষ করার অপরাধে বাবা-ছেলেকে গ্রেফতার করেছে পুলিশ।